Bror-Axel Lamberg

Bror-Axel Lamberg (1. maaliskuuta 1923 Helsinki – 4. toukokuuta 2014) oli suomalainen lääkäri ja Helsingin yliopiston professori. 

Lambergin vanhemmat olivat konttoristi Axel Evert Lamberg ja Anna Perkowsky ja puoliso vuodesta 1947 lääketieteen lisensiaatti Carin Anita Emilia Olin. Lamberg tuli ylioppilaaksi 1941 ja valmistui lääketieteen lisensiaatiksi 1949. Lääketieteen ja kirurgian tohtoriksi hän väitteli 1963. Lamberg erikoistui sisätauteihin, hän oli Helsingin yliopiston sisätautien dosentti 1957–1965, sisätautiopin apulaisprofessori 1965–1971 ja henkilökohtainen ylimääräinen professori 1971–1989. Hänelle myönnettiin Matti Äyräpään palkinto vuonna 1979.

Lähteet 

Suomalaiset lääkärit
Helsingin yliopiston professorit
Suomalaiset professorit
Matti Äyräpään palkinnon saajat
Vuonna 1923 syntyneet
Vuonna 2014 kuolleet